Nederlanda aŭtovojo 2

La nederlanda aŭtovojo 2 aŭ A2 respektive en la plej suda parto de la vojo N2 (nederlande Rijksweg 2, aŭ Autosnelweg A2 respektive N2) estas aŭtovojo inter la urbo Amsterdamo norde kaj la limo inter Nederlando kaj Belgio proksime de la komunumo Eijsden-Margraten okcidente de la urbo Maastricht sude. La aŭtovojo konsideriĝas la plej grava nord-suda trafika vojo en Nederlando, estas multe frekventata (aparte la norda parto inter Amsterdamo kaj Eindhoven) kaj longas 213 kilometrojn. De la plej suda punkto en Nederlando la vojo plu daŭriĝas suden ankoraŭ 22 kilometrojn kiel belga aŭtovojo A25, al la urbo Lieĝo en Valonio. Krom la menciitajn urbojn, la vojo ligas interalie la urbojn Utrecht, ’s-Hertogenbosch kaj Eindhoven.

Inter Amsterdamo kaj Utrecht, la vojo estas parto de la eŭropa ŝoseo , poste ĝi sekvas la vojon de la eŭropa ŝoseo . Ekzakte, la vojo A2 nur iras de Amsterdamo ĝis iom norde de Mastriĥto dum 208 kilometroj, kaj la lastaj 5 kilometroj - aparte ofte vojŝtopitaj - tra la urbo Mastriĥto kaj la komunumo Eijsden-Margraten ĝis la limo al Belgio nomatas nacia vojo N2. Sed ĉar la vojo seninterrompe daŭriĝas, la granda parto nomata A2 kaj la tre malgranda nomata N2 estas konsiderata unu sama vojo.

Dum parto de la vojo, la aŭtovojo havas duoblan nombron kaj uziĝas aldone kiel trako de du pliaj aŭtovojoj:

 inter la nodopunktoj Empel kaj Hintham ĝi ankaŭ estas parto de la vojo A59, kaj
  inter la nodopunktoj De Hogt kaj Leenderheide parto de la vojo A67.

eta|maldekstra|300px|<center>nodopunkto Oudenrijn ("malnova Rejno") apud Utrecht

Kategorio:Aŭtovojoj en Nederlando